cyanic-selkie/wikianc huggingface dataset:
לקות ראייה
קשיי תפקוד
העוסקים בריפוי בעיסוק ובנגישות נוהגים לחלק את תחומי החיים לארבעה תחומים: למידה (כולל חינוך פורמלי), עבודה, טיפול עצמי ופעילויות פנאי. לאנשים עם לקות ראייה יש מגבלות לשילוב בכל ארבעת התחומי החיים האלה. על חלק מהמגבלות האדם מוגבל הראייה יכול להתגבר בעזרת סידורי נגישות (למשל, קריאת שעון מחוגים פתוח למישוש). חלק אחר של הבעיות הן רק בהכרות הראשונית עם התחום והאדם בעל הראייה המוגבלת יכול להתגבר בעזרת סדנת הכרות (למשל, סדנה להכרת המחשב הנגיש). אולם, ישנן פעילויות חיים מרכזיות שטרם נמצאה דרך לשלב בהם אנשים עם לקות ראייה חמורה (לדוגמה, צפייה בסרטי קולנוע).
טיפולים רפואיים
טיפול תרופתי: טיפול לגלאוקומה בעזרת כדורים המסייעים להורדת הלחץ התוך עיני (מקום, 2011, קורץ, ש, 2008). למחלת ניוון מרכז הראייה נמצאה התרופה Avastin, המעכבת צמיחה של כלי דם חדשים מתחת לשדה הראייה.
טיפולים פסיכולוגים ורב מקצועיים (בעיקר לתינוקות המתנסים בהתנסויות הנרכשות אצלם לא דרך הראייה כמו אנשים עם ראייה תקינה אלא בדרכים אחרות): פיזיותרפיה - עוזר לתינוק להתנועע במרחב ולפתח מוטוריקה; ריפוי בעיסוק - התנסות נכונה בחוויות תחושתיות, תנועתיות וניתוח סכמת גוף; קלינאי תקשורת - עבודה עם הילד על פיתוח התקשורת המילולית והבלתי מילולית (מקום, 2011).
גואיאקיל
גואיאקיל היא בירת נפת גואיאס וקנטון (מחוז) גואייס. העיר היא מרכז תעשיית הדיג באקוודור.
היסטוריה
בשנת 1687 הותקפה העיר על ידי שודדי ים אנגלים וצרפתים. בקרבות שהתחוללו בין מגיני העיר והשודדים נהרגו ונפצעו מאות בשני הצדדים. השודדים לקחו נשים מנשות העיר כפילגשים ורק לאחר תשלום כופר שוחררו הנשים והעיר ניצלה משריפה. בשנת 1709 הותקפה העיר שוב על ידי שודדי ים אנגלים, אשר דרשו כופר תמורת שחרורה, אולם עזבו בבהלה לאחר שפרצה בה מגפת קדחת צהובה.
כלכלה ותחבורה
בגואיאקיל פועל נמל התעופה הבינלאומי חוסה חואקין דה אולמדו.
פטר וייס (פוליטיקאי)
ביוגרפיה
עד שנת 1982 עסק וייס בחקלאות. הוא היה בעליה של רפת גדולה. במקביל החל דרכו כנהג אוטובוס במועצה האזורית והמשיך בתפקידים שונים.
רבי יוחנן בן ברוקה
בשונה משאר חבריו, הוא מחדש כי מצוות פריה ורבייה מוטל גם על האשה, שכן בפסוק נאמר, המילה "אותם" מלמדת על כך שהיא נאמרת לשניהם.
רוברט גורמלי
ראשית חייו
גורמלי נולד בפורטלנד שבאורגון ב-15 באוקטובר 1883, והיה הבכור מבין שישה ילדים. לאחר שהחל את לימודיו באוניברסיטת איידהו, עבר גורמלי ללמוד באקדמיה הימית של ארצות הברית באנאפוליס, בירת מרילנד וסיים את לימודיו שם ביוני 1906. בשנים שלאחר מכן הוא שירת על סיפון מספר סיירות, וב-1911 התמנה להיות עוזרו האישי של מפקד צי האוקיינוס השקט. ביוני 1913 שב גורמלי לאקדמיה הימית, הפעם בתפקיד ניהולי, וב-1916 עבר לשרת באוניית המערכה "נבדה".
ב-1923 התמנה גורמלי לעוזר סגן מזכיר הצי של ארצות הברית, ולאחר שנתיים קיבל את תפקיד קצין מבצעים על אוניית המערכה "אוקלהומה". ב-1927 התמנה גורמלי, אז בדרגת קפטן, לראש מטה הצי האמריקני, תפקיד אותו מילא במשך שמונה שנים. ב-1935 קיבל גורמלי תפקיד ימי נוסף, כשקיבל את הפיקוד על אוניית המערכה נבאדה. ב-1938 השלים גורמלי קורס פיקוד מתקדם באקדמיה הימית, וקיבל דרגת אדמירל משנה. לאחר מכן הוא התמנה לתפקיד מפקד אגף התכנון של הצי וסגן מפקד אגף המבצעים. באוגוסט 1940 נשלח גורמלי ללונדון לשמש משקיף ימי מטעם נשיא ארצות הברית פרנקלין רוזוולט.
פיקוד על זירת דרום האוקיינוס השקט
תפקודו של תת-אדמירל גורמלי לקה בפסימיות ובמחסור ברוח לחימה. בשלב התכנון של קרב גוודלקנל, קיבל גורמלי הוראה לפקד באופן אישי על הכוחות בגוודלקנל ובטולאגי, אך בפועל, בזמן הנחיתות באיים החליט גורמלי להישאר במפקדתו בנומאה שבקלדוניה החדשה, מרחק 1,400 קילומטרים מגוודלקנל, וגם בהמשך לא הגיע לאי עצמו.
ערבים
]]
במקור, המונח "ערבי" התייחס לשבטי הנוודים שאכלסו את חצי האי ערב ואת המדבר הסורי. במאות ה-7 וה-8, דת האסלאם התפתחה בחצי האי ערב והתפשטה ברחבי האזור בעקבות גלי הכיבוש האסלאמי תחת הח'ליפים. במרוץ השנים, שבטים ערביים נדדו והתיישבו בארצות הכבושות והביאו עמם את התרבות ואת השפה הערבית. השפעות תרבותיות ודמוגרפיות אלו הביאו לערביזציה הדרגתית של האוכלוסיות המקומיות באזורים כמו מצרים, עיראק, סוריה, לבנון, המגרב וארץ ישראל. תהליך זה אירע רק בחלק מארצות האסלאם; בארצות כמו איראן, על אף שרוב האוכלוסייה המקומית התאסלמה, היא שמרה על זהותה האתנית והלשונית המובחנת. בשנת 1945 הוקמה הליגה הערבית, ארגון בינלאומי לשיתוף פעולה אזורי ולתיאום מהלכים חברתיים ופוליטיים משותפים הכולל את כל מדינות ערב ומדינות בעלות זיקה למדינות ערב, וכיום הוא כולל 22 חברות. בשנות ה-50 וה-60 של המאה ה-20 צמחה בעולם הערבי תנועת הפאן-ערביות, שקראה לאיחוד מדיני, חברתי וכלכלי בין העמים והמדינות הערביות במזרח התיכון, אולם זו דעכה מאז.
לאחר הספירה
ככלל האימפריות הגדולות של העולם העתיק לא כבשו את חצי האי הערבי בניגוד ליתר מה שיהיה המזרח התיכון, אפילו האימפריה הסאסאנית ששלטה על החופים המזרחי והדרומי של חצי-האי, לא הגיעה לפנים הארץ ולא לאזור החוף המערבי בו שוכנות הערים מכה ומדינה - ככל הנראה מחוסר עניין כלכלי באזור מדברי זה שלא יכול לקיים חקלאות פורייה.
הכיבוש הערבי של ארץ ישראל הביא את הערבים לארץ ישראל, אך אלה לא יכלו להביס את האימפריה הביזנטית ונעזרו במשתפי פעולה יהודים שמאסו בחיים כמיעוט דתי ותרבותי מדוכא ונרדף בארצם ולחמו לצד הערבים כנגד המשך השלטון הביזנטי. הערבים נהגו ביהודים ובנוצרים בארץ ישראל בתור ד'ימים, ואילו את השומרונים, שמוחמד לא הכיר ולכן גם לא הזכיר בקוראן כמונותאיסטים, אילצו להתאסלם בכוח החרב או למות וכאשר סירבו כמעט שהובילו בכך לכלייתם.
יזהר הס
יזהר הס (נולד ב־5 ביולי 1967) הוא סגן וממלא מקום יושב ראש ההסתדרות הציונית העולמית ולשעבר מנכ"ל התנועה המסורתית בישראל. פעיל שנים רבות בתחומי העמיות היהודית, משפטן ופובליציסט.
מנכ״ל התנועה המסורתית בישראל
הס עזב את הסוכנות היהודית בעקבות פנייה של התנועה המסורתית, ארגון הגג של היהדות הקונסרבטיבית בישראל, לשמש כמנהלה הכללי. הוא כיהן בתפקיד מנכ"ל התנועה משנת 2007.
מירוסלאב ג'וקיץ'
קריירה אימון
ב-20 באוקטובר 2014 מונה למאמנה של קורדובה.
עונת 2021/2022 בלה ליגה
קבוצות שירדו לליגה השנייה
שלוש הקבוצות שסיימו במקומות האחרונים, ירדו לליגה השנייה. הקבוצה הראשונה שהודחה הייתה לבאנטה, שהבטיחה את ירידתה ב־12 במאי 2022, לאחר תבוסה 6–0 לריאל מדריד, ובכך סיימה 5 עונות בלה ליגה. אלאבס הייתה הקבוצה השנייה שהודחה, לאחר הפסד 3–1 ללבאנטה ב־15 במאי 2022, הדחה שסיימה 6 עונות בלה ליגה. הקבוצה השלישית והאחרונה שירדה לליגה השנייה הייתה גרנדה שהודחה במחזור המשחקים האחרון, ב־22 במאי 2022, לאחר תיקו מול אספניול וניצחונות מקבילים של מיורקה וקדיס. הדחתה סיימה שהות של 3 עונות בלה ליגה.
פרסים
פרס הפיצ'יצ'י למלך השערים של העונה: כרים בנזמה ( צרפת), ריאל מדריד, שכבש 27 שערים. זוהי זכייתו הראשונה, וזוהי הזכייה הראשונה של שחקן צרפתי בפרס.
בישופות לייז'
תחילת הדרך
עיר הבירה הראשונה של הדיוקסיה הייתה טונגרן, העיר העתיקה ביותר בבלגיה, מצפון-מזרח ללייז'; בתחילה השטח היה שייך לדיוקסיה של טריר, ואז לקלן; אבל לקראת סוף המאה הרביעית קיבלה טונגרן מעמד אוטונומי. גבולותיה היו אלה של העיר הרומית Civitas Tungorum, והם נשארו ללא שינוי עד 1559. בצפון היא גבלה בדיוקסיה של אוטרכט, במזרח בזו של קלן, בדרום בדיוקסיות של טריר וריימס ובמערב בדיוקסיה של קַמְבְּרֶה. כיוון שכך השתרעה הדיוקסיה של טונגרן מצרפת עד אאכן שבגרמניה וקרוב לאנטוורפן בצפון, וכללה בני עמים גרמאניים ולטיניים.
השפעה בורגונדית והאבסבורגית
במאה ה-17 היו רוב הבישופים בלייז' זרים; רבים מהם היו בישופים של כמה דיוקסיות בעת ובעונה אחת, מה שהגדיל את תחושת הניכור בינם לבין האוכלוסייה. באמצע המאה ה-18 החלו רעיונותיהם של האנציקלופדיסטים הצרפתים לחלחל לשיח האינטלקטואלי בלייז'; הבישוף דה ולברוק (1772–1784) עודד את הפצת הרעיונות, ובכך סלל את הדרך למה שמכונה מהפכת לייז' (Revolution Liégeoise), מהפכה שנחשבת כחלק מהמהפכה הצרפתית, או כחלק ממהפכת בראבנט שהביאה להקמת המדינות הבלגיות המאוחדות. המהפכה פרצה בעיר ב-18 באוגוסט 1789, בזמן שלטונו של הבישוף דה הונסברוך, שנעדר אותה תקופה מהעיר.
סרגל גולומב
סרגל גולומב הוא קבוצת מספרים שלמים כך שלכל זוג מהם הפרש ייחודי. אם נסדר את המספרים כשנתות לאורך סרגל - אין שני זוגות של שנתות בעלי אותו ההפרש. אין דרישה שכל המספרים מאפס עד אורך הסרגל יהיו מדידים.
סינגל שיווקי
הפצה
בנוסף, ישנן מספר חברות המספקות אוספים של סינגלים שיווקים, שמוצעים לרוב לתקליטנים. ישנם אוספים שמציעים שירים מסוגה אחת, וישנם אחרים, המשלבים בין מספר סוגות.
מיו (פוקימון)
הופעתו הראשונה של מיו בסרטים הייתה ב-"פוקימון: הסרט הראשון" כדמות הראשית לצד מיוטו. הסרט חשף את מיו כפוקימון מאובן עתיק, שנמצא בג'ונגל בגיאנה על ידי צוות של מדענים, אשר השתמשו בו כדי ליצור את מיוטו, שיבוט גנטי של מיו שנועד להיות חזק יותר. מאוחר יותר, הופיע מיו בסרט השמיני, "פוקימון: לוקאריו והמסתורין של מיו" כדמות הראשית לצד לוקאריו.
במשחקי הווידאו
מיו מוזכר בפוקימון אדום וכחול באחוזת סינבר
Irreplaceable
Irreplaceable (בעברית: אין תחליף) הוא הסינגל השלישי מאלבומה השני, B'Day, של הזמרת האמריקאית ביונסה. לשיר הייתה הצלחה מסחרית גדולה ברחבי העולם. הסינגל הוא המצליח ביותר מהאלבום "B'Day", ואחד השירים המצליחים ביותר של ביונסה בשל המכירות הגדולות וההגעה לראשי המצעדים ברחבי העולם. הסינגל היה בין הנמכרים ביותר לשנת 2007 עם מכירות של 8 מיליון עותקים ברחבי העולם, מתוכם 6.7 עותקים דיגיטליים. בנוסף הסינגל הגיע למעמד פלטינה כפולה על ידי איגוד תעשיית המוזיקה האמריקאית.
כדורגלן השנה בבלארוס
מאז שנת 1991, הפרס מחולק על ידי עיתון הספורט הבלארוסי "פרסבול".
עיפרון צבעוני
מיתוג של עפרונות צבעוניים
עפרונות צבעוניים מסומנים בגווניהם בשם ובמספר, הרשומים על צד כל עיפרון. על פי רוב לא יפורטו פיגמנטי צביעה המרכיבים את ליבת העיפרון, אלא שם מסחרי בלבד. כך למשל צבעים כמו "צהוב האנזה" (הנפוצים בצבעי שמן, צבעי מים ואקריליק) כמעט ולא יופיעו, אך שמות כגון "צהוב חומצי", "ירקרק ליים", "סגול קיסרי" ו"טרהקוטה כהה" יירשמו על העפרונות. מיתוג זה אופייני גם לפסטל רך ופסטל שמן, כולם חומרי גלם לאמנות שהובאו לשוק במהלך המאה ה-20, ואינם מבוססים על פיתוח ארוך מסורתי והדרגתי. אין אפשרות לגזור מתוך הגוון את הפיגמנטים המרכיבים אותו, ולפיכך יצרני עפרונות צבעוניים אינם מתחייבים לתכונות מסוימות המשויכות לפיגמנט או לתקני צבע.
יוליוס ואתל רוזנברג
יוליוס (או ג'וליוס) ואתל גרינגלאס רוזנברג (באנגלית: Julius and Ethel Rosenberg) היו זוג יהודים אמריקאים, שנודעו בכינוי "מרגלי האטום". השניים נעצרו בשנת 1950, הורשעו בריגול למען ברית המועצות בעוון מסירת סודות אטום ב-1951, והוצאו להורג ב-19 ביוני 1953.
קורות חייהם
יוליוס (שמו היהודי "יונה"; נולד ב-12 במאי 1918) ואתל (נולדה ב-28 בספטמבר 1915), שנולדו שניהם בניו יורק, היו קומוניסטים מגיל צעיר וחברים בתנועת הנוער הקומוניסטית בארצות הברית, שם גם נפגשו. יוליוס השלים את לימודי הנדסת החשמל שלו בשנת 1939, נישא לאתל ובשנת 1940 החל עובד בחיל הקשר האמריקני. הוא שימש בחיל הקשר בתפקיד מהנדס-מפקח עד שנת 1945, אז פוטר בעקבות גילוי העובדה שהיה בעבר חבר במפלגה הקומוניסטית.
ניקולאי השני, קיסר רוסיה
מהפכה וסילוק
הקשיים הגוברים בתוך המדינה וכישלונו של הצבא לנצל את הצלחותיו בניצחונו הגדול על האימפריה האוסטרו-הונגרית במתקפת ברוסילוב ביוני 1916 הביאה לשביתות ומהומות בחורף של 1916–1917. בסוף מהפכת פברואר של 1917 (פברואר בלוח השנה הרוסי הישן), ב־2 במרץ (לוח יוליאני) / 15 במרץ (לוח גרגוריאני) 1917 ניקולאי הוכרח לפרוש לטובת אחיו. הדוכס הגדול מיכאיל לא הסכים לקבל את כס המלכות, ולאחר שפרש למחרת היום, שלוש מאות שנים של שלטון בית רומנוב הגיעו לקיצן.
שמועות על ניצולים מהמשפחה המלכותית
ההסתרה של ההוצאות להורג ושל הגופות הובילה לשמועות שהצאר או חלק מחברי משפחתו נותרו בחיים. כמה אנשים טענו כי ראו את הצאר במחנות עבודה בסיביר בשנות השלושים המאוחרות. טענות אלה מעולם לא נלקחו ברצינות, אך מספר אנשים בשנות העשרים והשלושים טענו, באופן יותר רציני, כי הם בני משפחת רומנוב. במיוחד היו מספר נשים שטענו כי הן הנסיכה אנסטסיה, בתו של הצאר, וזאת מכיוון שגופתה של אנסטסיה לא נמצאה יחד עם גופותיהם של שאר בני המשפחה. הידועה ביותר הייתה אנה אנדרסון, שטענה כי היא אנסטסיה והצליחה לשכנע בכך כמה מחברי משפחת רומנוב המוגלים. נראה שהיא אף האמינה בטענתה בעצמה, אך בדיקות DNA שנעשו לאחר מותה קבעו כי היא שיקרה. סיפורה של אנדרסון הוסרט בסרט "אנסטסיה".
בתחילת שנות ה-90, לאחר נפילתה של ברית המועצות, גופותיהם של בני משפחת רומנוב נתגלו, הוצאו מקברם וזוהו בוודאות. דו"ח סודי של יורובסקי, שנתגלה בשנות השבעים המאוחרות, אך לא הגיע לידיעת הציבור עד לשנות ה־90, עזר לרשויות לאתר את גופותיהם. זיהו את הגופות בעיקר בעזרת DNA. בעזרת דגימת דם מהנסיך פיליפ דוכס אדינבורו, צאצא של המלכה ויקטוריה ולפיכך בן-דודה של אלכסנדרה, זיהו את אלכסנדרה ובנותיה על ידי הגנים המיטוכונדריים שלהן. שיטת זיהוי נוספת הייתה בשיטה חדשה של השוואה בין צילומים לגולגולות.
ג'ייסון קיד
דאלאס מאבריקס ופיניקס סאנס
במהלך שלוש העונות שלו במדי דאלאס היה קיד אחד משלושה שחקנים צעירים, יחד עם ג'ים ג'קסון וג'מאל משבורן, שתוכננו להוביל את הקבוצה בעתיד. עם זאת, תוכניות אלו לא יצאו לפועל, מאחר שכעבור זמן קצר עברו כל השלושה לקבוצות אחרות. באמצע עונת הועבר קיד ב לקבוצת פיניקס סאנס יחד עם טוני דומאס ולורן מייר, בעוד שפיניקס העבירה לדאלאס בתמורה את מייקל פינלי, איי סי גרין וסם קאסל.
ישראל דמידוב
קורות חיים
סמוך לעלייתו לארץ החל ללמוד קבלה בקבוצת "בני ברוך" של מיכאל לייטמן. עם הזמן התקרב ליהדות והחל לשמור מצוות באופן מלא, על אף ששמר על חזות חילונית חיצונית.
נקה אוגוומיקה
היא שיחקה גם עבור דינמו קורסק מליגת העל הרוסית בכדורסל נשים. אוגוומיקה בגובה 1.88 מטרים, ומשחקת בעמדת פאוור פורוורד. היא למדה בתיכון סיי-פייר בסייפרס שבטקסס, והובילה את קבוצת הכדורסל של התיכון לאליפות המדינה בשנת לימודיה האחרונה בו. בתור שחקנית מכללות, שיחקה באוניברסיטת סטנפורד וסייעה לקבוצת הכדורסל שלה להגיע ל"פיינל פור" ארבע פעמים. אוגוומיקה נבחרה לנשיאת איגוד השחקניות של ה-WNBA בשנת 2016 ונבחרה מחדש לשלוש שנים בנוספות בשנת 2019. בתור נשיאת האיגוד הובילה להסכם קיבוצי חדש בינואר 2020, שהעלה את שכר השחקניות ואפשר להן לקבל משכורת במהלך חופשת לידה.
קריירת תיכונים
אוגוומיקה נבחרה לנבחרת הכל-אמריקאית (All-American) של אגודת מאמני כדורסל הנשים, והשתתפה במשחק הראווה הכלל-אמריקאי של האגודה בשנת 2008. היא קלעה בו קלעה 17 נקודות, אספה 6 ריבאונדים, וזכתה בתואר ה-MVP. היא קלעה 16.8 נקודות, הורידה 8.0 ריבאונדים, מסרה 1.8 אסיסטים, חטפה 2.4 פעמים וחסמה 0.8 חסימות בממוצע למשחק בעונת 2007–2008, עונתה האחרונה בתיכון סיי-פייר (Cy-Fair).
נבחרת ארצות הברית
אוגוומיקה שיחקה בנבחרת ארצות הברית באוניברסיאדה של שנת 2011 בשנג'ן שבסין יחד עם אחותה, צ'יניי אוגומיקה. הקבוצה, שאימן ביל פנלי, ניצחה בכל ששת המשחקים שבהם השתתפה וזכתה במדליית הזהב. אוגוומיקה העמידה ממוצעים של 13.2 נקודות ו-5.7 ריבאונדים למשחק, ובשני המדדים הייתה שנייה בנבחרת רק לאלנה דלה דון.
אולרי טרקם
תרומותיו במתמטיקה
טרקם עסק גם במשפט האחרון של פרמה ונמנה עם אלו שהוכיחו אותו במקרה הפרטי n=4.
פרט לגאומטריה עסק גם באלגברה, באנליזה מתמטית, בקומבינטוריקה (ראו למשל "שאלת טרקם") וענפי מתמטיקה אחרים. טרקם חקר, בין השאר, גם את המתמטיקה ההודית (במאמר בשנת 1816 המבוסס על תרגומים מקולקטה לאנגלית מהאלגברה ההודית). כמו כן במאמר שפרסם ב-1841 בעיתונו של ז'וזף ליוביל חקר את ספר האריתמטיקה ("ספר המספר") של אברהם אבן עזרא, המושפע גם הוא על ידי המתמטיקה ההודית.
מאניקורה
מאניקורה (בפורטוגזית: Manicoré) היא עיירה בדרום-מזרח מדינת אמזונאס שבברזיל. העיירה שוכנת על גדות נהר מדיירה, 3 ק"מ במורד הזרם מהנקודה בה נשפך נהר מאניקורה לתוך המדיירה.
יחסי איראן–לבנון
היסטוריה
היחסים הרשמיים בין המדינות החלו בתקופת שלטונו של נשיא לבנון כמיל שמעון בין 1952 ל-1958, אשר חפפו להקמת ברית בגדאד, אשר איראן הייתה חלק ממנה, ואשר נועדה להיות כוח נגדי לנוכח הרחבת השפעתו של הנשיא גמאל עבד אל נאצר. ברית זו תרמה להתקרבות לבנונית-איראנית והגיעה לשיאה בביקור השאה האיראני בלבנון בשנת 1957, ולאחריה בואו של האימאם מוסא א-צדר ללבנון בשנת 1958 בתיאום עם השאה, שכונן מערכת יחסים עם האגודה השיעית העולמית, וכן הקים את מסגד סאפא ביישוב ראס אל-נבה בביירות. האימאם א-צדר החל בפעילות לשינוי מעמד השיעים בלבנון, תוך שהוא נתמך בנשיאי לבנון כמיל שמעון, פואד שהאב ושארל חילו.
בתיה מלכא
ביוגרפיה
נולדה בחיפה. החל מ-1986 מתגוררת במרכז הארץ. בשירותה הצבאי הייתה גרפיקאית בחיל המודיעין.
מאיר צבי ברגמן
ביוגרפיה
לאחר מכן בהוראת חותנו הקים את כולל רשב"י בשכונת זכרון מאיר בבני ברק, במסגרתו הוא מוסר שיעורים ושיחות לאברכים. עם הקמת הכולל מימן הרב שך את משכורתם של האברכים כשבהמשך הורה לו הרב שך לנסוע לחו"ל למען החזקת הכולל. בעשור השני של המאה ה-21 הפסיק את נסיעותיו לחו"ל, ובנו הרב בן ציון מסייע בניהול והחזקת הכולל.
עמדותיו
במהלך השנים נמנע מלעסוק בענייני ציבור, למעט מקרים יוצאי דופן, כגון בשנת הקמת תנועת 'דגל התורה' אז שימש כשלוחו של חמיו מייסד התנועה הרב שך בכל העניינים הקשורים להקמת והצלחת התנועה החדשה. כמו כן, קודם הבחירות המיוחדות לראשות הממשלה - 2001 פרסם העיתון יתד נאמן את הכרעתו להצביע לאריאל שרון, למרות שההליכה לקלפי אינה למטרת בחירה במפלגה חרדית.
ויקינג 2
הנחתת
נחתת ויקינג 2 פעלה במשך 1281 ימי מאדים וחדלה לפעול ב-11 באפריל 1980 כאשר סוללות הנחתת חדלו מלפעול.
יחסי טורקיה–לבנון
הסכסוך עם איראן
ממשלת טורקיה בראשות רג'פ טאיפ ארדואן רואה את חזבאללה, המגובה על ידי איראן, באורח שלילי, המבוסס על טראומה היסטורית בלבנון והאיום על מורשת טורקית בלבנון. לכן טורקיה ביקשה לקיים קשר הדוק יותר עם לבנון, כדי לנטרל את ההשפעה האיראנית בתוך לבנון. זרם לוחמי חזבאללה המגיעים לסוריה נלחמים נגד הצבא הסורי החופשי המגובה על ידי הטורקים הוא גם הסיבה לכך שטורקיה מנסה ליצור קשרים חזקים יותר עם לבנון כדי להחליש את תפקידה של איראן בלבנון.
רצח העם הארמני
לבנון הייתה המדינה הערבית הראשונה שהכירה ברצח העם הארמני בשנת 1997, שמוכחש על ידי טורקיה. מה שדרדר את מערכת היחסים בין שתי המדינות לשפל.
יחסים דיפלומטיים
טורקיה מחזיקה בלבנון שגרירות בביירות בלבד, ואילו לבנון מחזיקה בטורקיה שגרירות באנקרה וקונסוליה כללית באיסטנבול.
רוברט סטיוארט, דוכס אולבני
ביוגרפיה
בשל פציעתו של אביו בתאונה בשנת 1389 שימש רוברט סטיוארט כעוצר סקוטלנד, וכצ'מברלין העליון של סקוטלנד. בתוקף תפקידו כראש הצבא, פשט מספר פעמים על ממלכת אנגליה. לאחר מותו של רוברט השלישי בשנת 1406 שימש אולבני כעוצר בעוד אחיינו, ג'יימס הראשון, נמצא בשבי באנגליה. רוברט לא הזדרז לשלם את הכופר עבור שחרורו של ג'יימס, אשר נותר באנגליה במשך 18 שנה.
אוטרכט (כדורגל)
לזכות המועדון שלושה גביעים הולנדים (1985, 2003, 2004) וכן זכייה אחת בגביע יוהאן קרויף בשנת 2004. זוהי אחת מארבע הקבוצות שמעולם לא ירדו לליגת המשנה בהולנד, יחד עם אייאקס, פ.ס.וו איינדהובן ופיינורד.
היסטוריה
בעונת 2010/2011 שיחקה הקבוצה בשלב הבתים במפעל הליגה האירופית שם סיימה במקום האחרון לאחר שעשתה תיקו 0-0 עם נאפולי תיקו 0-0 עם ליברפול תיקו 1-1 עם סטיאווה בוקרשט בסיבוב הראשון. בסיבוב השני של שלב הבתים הקבוצה הפסידה 1–3 לסטיאווה בוקרשט סיימה בתיקו 3-3 עם נאפולי ועשתה תיקו 0-0 מרשים עם ליברפול באצטדיון אנפילד וכך הודחה מהליגה האירופית בעונת 2010/2011.
סגל הקבוצה
(בהשאלה מפיינורד)
נהריים
מלחמת העצמאות והסכם שביתת הנשק
ב-15 במאי, יום לאחר הכרזת העצמאות, קיבלו תושבי המקום אולטימטום מהלגיון הירדני להיכנע או לעזוב את המקום. מחלקת ההגנה עזבה עם רוב הנשק ונשארו במקום בעלי תעודות זהות ירדניות. הצבא העיראקי נכנס לנהריים ולקח בשבי 30 מאנשי המקום. שתי נשים שנמנו עם השבויים הוחזרו ב-6 ביוני 1948. שאר התושבים והעובדים שנלקחו בשבי שוחררו אחרי תשעה חודשים.
במשא ומתן על הסכם שביתת הנשק בין ישראל וירדן ב-1949, בקשה ישראל שהמפעל בנהריים יישאר בתחומה, אולם לבסוף נחתם הסכם שלא הזכיר כלל את נהריים. לאחר מכן עמד המפעל שומם ולא הופעל כלל על ידי הירדנים. בישראל נטען שאין בירדן את הידע להפעיל את המפעל ואין גם תשתית לצריכת חשמל. ישראל בקשה שבהסכמי השלום שייחתמו יתאפשר לה להפעיל את תחנת הכוח. בסוף אוגוסט 1950 נכנס צה"ל למובלעת נהריים, פינה אותה ממוקשים וסיפח אותה למעשה לשטח ישראל, בהתאם לטענה הישראלית, כי השטח נמצא בצד הישראלי של מפות שביתת הנשק. עם זאת, תחנת הכוח עצמה נשארה בידי הירדנים. ירדן האשימה את ישראל בהסגת גבול, אולם לאור התייצבות הגנרל ויליאם ריילי לצד ישראל, העניין דעך.
Bad Day (שיר של דניאל פאווטר)
בארצות הברית, "Bad Day" הפך לשיר המושמע ביותר של 2006, ומאז זכה למעמד של קלאסיקת פופ מודרנית. לשיר נוצרו גרסאות כיסוי רבות, ואף גרסת כיסוי בעברית.
לינוקס (ליבה)
ליבת לינוקס נוצרה על ידי הסטודנט הפיני לינוס טורבאלדס בשנת 1991 מתוך שאיפה לאפשר שימוש במערכת ההפעלה יוניקס גם על מחשבים אישיים. לינוקס זכתה לקהל מפתחים ומשתמשים אשר אימצו קוד מקור ממיזמי תוכנה חופשית אחרים לצורך שימוש עם הליבה החדשה. אלפי מפתחי תוכנה תרמו קוד לליבת לינוקס. ליבת לינוקס נמצאת בבסיסן של הפצות לינוקס.
היסטוריה
בספטמבר 1991, גרסה 0.01 של הליבה יצאה לשרת ה-FTP של אוניברסיטת הלסינקי. גרסה זו כללה כ-10,239 שורות קוד. באוקטובר 1991, יצאה גרסה 0.02. מספר גרסאות נוספות יצאו עד שגרסה 0.11 יצאה בדצמבר 1991. גרסה זו הייתה הגרסה הבשלה-דיה הראשונה שאפשרה להדר אותה על מערכת שבעצמה מריצה לינוקס. בעת יציאת גרסה 0.12 בפברואר 1992, בחר טורבאלדס ברישיון GPL על פני הרישיון הקודם שבו השתמש (אשר אסר על שימושים מסחריים בקוד).
קבוצת הדיון alt.os.linux הוקמה, וב-19 בינואר 1992 נשלחה אליה ההודעה הראשונה. ב-31 במרץ, הוחלף שם קבוצת הדיון ל-comp.os.linux (מעין אישור שמדובר במערכת הפעלה "אמיתית" ולא "תחביב").
לבסוף, ב-14 במרץ 1994, התפרסמה גרסת ליבה 1.0.0 ובה 176,250 שורות קוד.
רישיון GPL (גרסה 3)
נכון להיום, לינוקס זמינה תחת רישיון GPL מגרסה 2, כאשר (בשונה ממרבית התוכנה ברישיון זה) אין הרשאה לפתיחת קוד המקור תחת רישיון זה מגרסה חדשה יותר. החלטה (יוצאת דופן) זו היא בבסיסו של דיון מתמשך בנוגע לקלות המעבר לגרסאות מתקדמות יותר של GPL (דוגמת רישיון 3), והאם בכלל יש טעם במעבר שכזה. טורבאלדס בעצמו ציין ביציאת גרסה 2.4.0 של הליבה שהקוד שלו יוצא רק תחת רישיון GPL 2. עם זאת, רישיון GPL מציין כי אם לא מצוינת במפורש גרסת הרישיון, כל גרסה שהיא יכול להיות בשימוש, ו-אלאן קוקס ציין כי רק מעטים ממפתחי הליבה ציינו את מספר הגרסה המדויק. בספטמבר 2006, סקר שנערך בקרב 29 ממפתחי הליבה העיקרים, הראה כי 28 מעדיפים את גרסה 2 של רישיון ה-GPL על פני ההצעה של רישיון 3 (שהיה בתהליך כתיבה באותה העת). טורבאלדס התייחס לסוגיה וציין שלדעת מספר הדיוטות, דווקא הוא היה היוצא דופן כמתנגד לרישיון 3.
התרחבות השימוש
טורבאלדס לא תכנן להתחיל מהפכה כאשר הכריז לראשונה על זמינות הליבה בגרסה 0.1. ההכרזה המאוד צנועה שלו התייחסה למעשה למגבלות של לינוקס והביעה ספק לגבי האפשרות שהיא תהפוך למשהו רציני אי פעם. טורבאלדס התייחס במיוחד לעובדה שקוד המקור לא נייד בין פלטפורמות חומרה (non portable) מאחר שהוא עושה שימוש נרחב הוראות מכונה במעבדי 386 (המחשב האישי שהיה ברשותו ובאמצעותו פותחה לינוקס). עבור טורבאלדס, לינוקס הייתה תחביב לכל היותר. אבל ההתלהבות הייתה גדולה. מפתחים רבים ברחבי העולם התחילו לסייע לו ולאט לאט הפכה לינוקס, יחד עם תוכניות המערכת הזמינות כחלק מפרויקט גנו, למערכת הפעלה לכל דבר. במשך תקופה ארוכה נוספו למערכת ההפעלה גנו/לינוקס יישומים נוספים כמו שרת התצוגה X, מנהלי התקן להתקני חומרה שונים והיא אף הוסבה לפלטפורמות חומרה רבות מלבד אינטל.
הלניקה מאוקסירינכוס
גילוי הפפירוס הראשון ב-1906 עורר שאלות בלב ההיסטוריונים בדבר האמינות שייחסו עד כה למקורות העתיקים של התקופה. קסנופון, שחי ופעל באותו זמן, נחשב במאה ה-19 על ידי כל החוקרים למקור אמין לאין שיעור יותר מדיודורוס סיקולוס המאוחר ממנו. ברם, מחבר ההלניקה מאוקסירינכוס (המכונה .P, לשון קיצור של papyrus), שחיבורו זכה לשבחים על הסגנון והפרגמטיות שלו, תואם בכמה נושאים מרכזיים וחשובים את גרסת דיודורוס ולאו דווקא את קסנופון. הדבר הוביל להערכה מחודשת את ערכם ההיסטורי של חיבורים אלה, והיסטוריונים מודרניים מעדיפים כיום את גרסתו של דיודורוס בעניינים אחדים.
תהא זהותו של P אשר תהא, הוא נחשב להיסטוריון מוכשר ובעל מודעות היסטורית, המשתמש בכתיבתו במקורות הטובים ביותר האפשריים, לא חוסך כל מאמץ כדי לפרשם ללא משוא פנים, אך חסר מחשבה וסגנון ייחודיים. ההיסטוריון וסטלייק (H.D. Westlake) מכנה אותו "תוקידידס מדרגה שנייה".
בן-ציון מוצפי
תולדותיו
בשנת תשל"ז התמנה למשגיח בישיבת פורת יוסף, תפקיד שבו שימש שלוש שנים. אחר כך הרחיב את ישיבת בני ציון שאותה ייסד אביו בשנת תרפ"ז בבגדאד, ושנית בשנת תש"ב בירושלים. הרב מוצפי מעביר שיעורים בהלכה ובאגדה בבתי הכנסת "מוסיוף", "בורכוב" "סודאי" ועוד. הוא עונה על שאלות בנושאים מגוונים ברשת מורשת ובאתר דורש ציון.
צ'ארלס קונראד הבן
בשנת 1998, בתגובה לשליחתו של ג'ון גלן לחלל בגיל 77 במעבורת דיסקברי, אמר שהוא מצפה ליום ההולדת ה־77 שלו. "אני מצפה מנאס"א לשלוח אותי בחזרה לירח כפי שנהגו בג'ון גלן, ואם לא יעשו כך, אצטרך לעשות זאת בעצמי", הכריז.
לאחר נאס"א
ביולי 1999 נהרג קונראד בתאונת אופנוע בסמוך לעיירה אוהאי שבקליפורניה. הוא נטמן בבית הקברות הלאומי ארלינגטון, ארלינגטון, וירג'יניה.
הרטוריקה החדשה
הרטוריקה החדשה והאתיקה
מטרתו המקורית של פרלמן הייתה למצוא כללי הכרעה וצדק לוגיים-כמותיים דרך זיקוקם מהדיון המשפטי. כישלונו הביאו למסקנה כי החיפוש מוטעה, וכי ניתן להציע דרך הכרעה רציונלית אחרת לשאלות ערכיות. הרטוריקה החדשה מאפשרת לדידו לכונן דיון ערכי, וזאת מבלי לוותר מראש על הכרעות אתיות כפי שמורה הפוסטמודרניזם או האבסולוטיזם. נקודה זו בוודאי ראויה לביקורת – אי הנוחות יכולה אולי להוות מוטיבציה פסיכולוגית, אך כשלעצמה היא אינה מתקפת את מסקנותיו של פרלמן.
פרקי דרבי אליעזר
שם החיבור וייחוסו לרבי אליעזר בן הורקנוס
שני הפרקים הראשונים של החיבור מוקדשים לסיפור התקרבותו לתורה של רבי אליעזר בן הורקנוס, והסיפור משמש כמעין הקדמה לחיבור וכרקע על אודות המחבר. פרקים אלה שאובים מאבות דרבי נתן נוסח ב' פרק י"ג, ושאלת מקוריותם בפרקי דרבי אליעזר שנויה במחלוקת בין החוקרים. חוקרים רבים משערים כי פרקים אלה הם הוספה מאוחרת ואינם מקוריים בחיבור. השערה זו מתבססת על כך שברשימת ספרים מן הגניזה הקהירית ישנה עדות על כתב יד שבו החיבור מתחיל בפרק ג'. בנוסף, באחד מכתבי היד נמצאת כותרת החיבור רק בפרק ג'. על פי השערה זו אין כל עדות פנימית בחיבור עצמו על ייחוסו לרבי אליעזר דווקא, ושם החיבור "פרקי דרבי אליעזר" נקבע משום שהוא החכם הראשון המוזכר בו בראש פרק ג': "רבי אליעזר בן הורקנוס פתח...", וכפי המקובל לקרוא את שמות החיבורים על שם החכם הראשון המוזכר בהם. אליעזר טרייטל חולק על כך, ולדעתו אין להוציא את הפרקים מחזקתם, וזאת משני נימוקים: פרקים אלה מופיעים בכל כתבי היד השלמים של החיבור הקיימים; לשון הפרקים שונה במקצת ממקורו באבות דרבי נתן בצורה המתאימה ללשונו המיוחדת של פרקי דרבי אליעזר.
זמן החיבור ומקומו
הראשון שביסס את איחורו של החיבור לראשונה הוא צונץ ובעקבותיו הדעה המקובלת במחקר היא שהחיבור נכתב במאה השמינית בערך. צונץ מתארך את הספר לבין תחילת המאה השמינית לאמצע המאה השמינית. הראיות שצונץ מביא לחסם התחתון הן: המחבר מרבה להתייחס בדרשותיו לישמעאל ולמלכות בני ישמעאל, ולגנות את שלטונם. השם ישמעאל נדרש בראש פרק ל"ב כך: . בסוף פרק ל' בא בחיבור החזון אפוקליפטי הבא:
הסוגה הספרותית
פרקי דרבי אליעזר שונה מן הספרות המדרשית הקלאסית: אין בו דרשות על כל פסוק ופסוק (כמו שיש למשל בבראשית רבה ובשיר השירים רבה) והוא גם אינו ערוך על פי פרשות ועניינים נבחרים (כמו ויקרא רבה או פסיקתא דרב כהנא למשל). אף על פי שנתחבר בידי אדם אחד אין הוא עשוי מקשה אחת ויש בו סגנונות שונים, ולפיכך החוקרים אינם תמימי דעים בשאלה לאיזה סוגה יש לשייך את החיבור. יוסף היינימן ואחרים נוטים לראות את פדר"א כקרוב לסוגה המכונה "מקרא משוכתב" (סוגה שלהּ שייכים כמה מהספרים החיצוניים, כגון ספר היובלים, וכן ספר הישר המאוחר), שכן היסוד הזה של שכתוב סיפורי מקרא בהרחבות דרשניות, בקיצורים ובשינויי סדר, בולט בחיבור ביותר. רינה דרורי חולקת על היינימן, ולדעתה לפנינו מדרש חכמים רגיל. היא מבליטה את דרכו של החיבור לייחס דרשות רבות לחכמים שונים ואת שימושו המרובה במונח המדרשי "שנאמר", המופיע בו פעמים רבות. רחל אדלמן מההיברו קולג' שבבוסטון מציעה לראות את החיבור כ"מדרש סיפורי".
אלתור
אלתור באמנות
האלתור, בהקשרו האומנותי, לא נפוץ (או לא אפשרי) בתחומים שבהם היצירה כתובה, מודפסת או מוצקה (כמו ציור, קולנוע, פיסול, צילום וספרות), אלא בתחומים שבהם היצירה מבוצעת על ידי האמן על במה, כמו מוזיקה, מחול, פנטומימה ותיאטרון. למעשה יכולת האלתור חיונית לכל אמנויות הבמה.
פרקי דרבי אליעזר
זיקתו לספרות האסלאם
לאגדה על אודות גירוש הגר וישמעאל (פרק ל') יש רקע מוסלמי ברור, כפי שעולה משמות הנשים עאישה (כשם אשתו של מוחמד) ופאטמה (כשם בתו של מוחמד), המיוחסות בידי המחבר לנשותיו של ישמעאל (אגדה זו קיימת גם בתרגום המיוחס ליונתן, וראו להלן). לאגדה זו מקבילות מוסלמיות, והדעה הרווחת שמקורה מוסלמי. לדעת אביבה שוסמן, מקור הסיפור יהודי.
עם לוחם
עם לוחם הייתה יוזמה קצרת ימים של אליהו לנקין ואליהו מצדי במחצית השנייה של 1943 להקמת גוף על תנועתי שיפעל באופן אלים כלפי שלטון המנדט, בניגוד לגישת ההבלגה ושיתוף הפעולה של ההגנה ומוסדות היישוב.
קוריקי ג'וג'ימה
ראשית חייו וחינוך
ג'וג'ימה נולד בעיר ינגאווה שבמחוז פוקואוקה. הוא בוגר הפקולטה לחקלאות באוניברסיטת טוקיו ובעל תואר ראשון באגרונומיה.
דוד (דודי) גרין
ספרי ילדים
במאי 2016 יצא לאור ספרו החמישי של גרין "על ענף שבור עלה צומח" - מסה אלגורית העומדת על כוחו של היחיד לחולל שינוי. מהדורה מיוחדת של הספר הוענקה בקבלת פנים חגיגית לרגל קבלת פרס ישראל, על ידי חתן הפרס על מפעל חיים לשנת תשע"ו, האלוף דורון אלמוג.
ביולי 2019 ראה אור הספר "מעשה בעשרים חרוזים", העוסק במשמעות הכפולה של המילה חרוז. בספר מנסים עשרים ילדי הגן להכין שרשרת חרוזים צבעוניים כמתנה ליום ההולדת של הגננת סמדר - אלא שזו מחרוזת מיוחדת:  היא עשויה גם חרוזי מילים בהתאם לצבעים שבחרו הילדים. הסיפור חושף את הילדים לעושר השפה, לצליל ומקצב ולשיתוף הפעולה הנדרש כדי לעמוד במשימה בזמן.
שאול מורטירה
חיבוריו
בנוסף חיבר ספר בספרדית ובו טענות והשגות נגד הדת הנוצרית, בשם "Tractado de la Verdad de la Ley". כמו כן הודפסו בשנת ה'תי"ב דברי הספד שנשא על תלמידו, משה מירקאדו.
קרומי המוח
קרומי המוח מגנים על המוח ובכך נוספים לשכבות הגנה אחרות: העור ושיער הראש, רקמות החיבור שבין העור לגולגולת והגולגולת עצמה (איור 1). בתוך הקרומים נעים כלי דם המזינים את המוח ובחללים ביניהם (בחלל התת-עכבישי) זורם הנוזל מוחי שדרתי המוסיף להגנה על המוח מזעזועים מכניים.
אודי אנג'ל
ביוגרפיה
בעבר החזיק אנג'ל בבית מגורים פרטי בהר אליעזר, שכונת מגורים פרטית שהוקמה באופן בלתי-חוקי במקום חוות סוסים בסמוך למושב שדה אליעזר בעמק החולה באמצע שנות ה־90, והוכשרה מאוחר יותר על ידי מינהל מקרקעי ישראל.
פעילות עסקית
תקשורת אנג'ל הוא בעל השליטה בחברת ל.י.ן-אור (תקשורת) אשר החזיקה 51% ממניות זכיינית רשת. בינואר 2019 מוזגה הפעילות של רשת וערוץ 10 אשר עברו לשדר באפיק 13. במסגרת המיזוג, בעלי רשת ירדו להחזקה של כ־30%.
פעילות חברתית
חינוך בשנת 2006 ייסד את "סיסמה לכל תלמיד", מיזם חינוכי שהוקם במטרה למחשב את מערכות החינוך בפריפריה. המיזם פועל כיום בלמעלה מ-200 בתי ספר בכ־50 יישובים. מאז הקמתו מכהן אנג'ל כיו"ר המיזם, ולצדו מכהנת הגברת דליה איציק כנשיאה.
באוגוסט 2022 התקיים בסניף בית בירם של בית הספר הריאלי העברי בחיפה טקס חנוכת ”בית הרוח והרעות” שנתרם על ידי אנג'ל וענת כרם. הבניין הוקדש ל־306 הבוגרות והבוגרים של ביה״ס שנפלו במערכות ישראל ובפעולות איבה, כמו גם כהוקרה ל־74 מקבלי הצל"שים ול־43 הזוכים והזוכות בפרסי ישראל.
README
משמעות שם הקובץ בעברית הוא "קרא אותי".
היסטוריה
אתר האינטרנט הפופולרי לאירוח קוד מקור, GitHub מעודד מאוד יצירת קובץ README – אם אחד כזה קיים בספרייה הראשית (ברמה העליונה) של מאגר, הוא מוצג אוטומטית בעמוד הראשון של המאגר. בנוסף לטקסט רגיל, נתמכים גם פורמטים וסיומות קבצים שונים.
ערך חדשותי
סיווג חדשות על פי אופי
חדשות קשות הן דיווחים עובדתיים בנושאים פוליטיים, כלכליים, או דיווחים על אסונות למיניהם. סיווג זה מאופיין בממד האקטואליות והמידיות של פרסומן. דוגמאות לסוג זה ניתן למצוא בתאונות דרכים, רצח, שוד, הצעות חוק, שרפות, אסונות למיניהם, התפתחויות פוליטיות. לעומת זאת חדשות רכות הן חדשות העוסקות בהיבט האנושי או במרכיבי הצבע של האירוע. בדרך כלל חדשות רכות אינן מחייבות פרסום מיידי ואינן מאופיינות בממד האקטואליות. דוגמאות לסוג זה ניתן למצוא בתחרות אכילה, תחביב מיוחד של איש ציבור, לידת פילון בגן החיות או אישה ילדה רצף תאומים.
נעמן דילר
הפריצה לבנק להלוואה וחיסכון בתל אביב
דילר נודע בעיתונות בכינויים כמו "הקיבוצניק הפורץ" ו"הפורץ הגאון". בתקופה זו שינה דילר את שם משפחתו ל"לידור". במשפטו נבדק על ידי פסיכיאטרים שקבעו כי הוא מגלה סימנים מוקדמים של סכיזופרניה. השופטים התחשבו בבריאותו, והוא נשלח לארבע שנות מאסר. לאחר שנתיים, בפברואר 1971, שוחרר.
פייר בומרשה
פייר-אוגוסטן קרון דה בומרשה (בצרפתית: Pierre-Augustin Caron de Beaumarchais; 24 בינואר 1732 – 17 או 18 במאי 1799), שען, מוזיקאי, פוליטיקאי, פליט, מרגל, מוציא לאור, סוחר בנשק ומהפכן צרפתי (וגם אמריקני); מעל הכול ידוע כמחזאי שכתב את הטרילוגיה: הספר מסביליה, נישואי פיגארו והאם האשמה.
קרל, נסיך נסאו-אוזינגן
קרל, נסיך נסאו-אוזינגן (בגרמנית: Karl von Nassau-Usingen; 31 בדצמבר 1712 – 21 ביוני 1775), היה נסיך נסאו-אוזינגן בין השנים 1718–1775, ונסיך נסאו-זארבריקן בין השנים 1728–1835.
ביוגרפיה
בשנת 1718 מת אביו וילהלם היינריך, נסיך נסאו-אוזינגן, וקרל עלה לשלטון במקומו, אולם מכיוון שהיה קטין שלטה אמו כעוצרת במקומו. בשנת 1728 מת דודנו פרידריך לודוויג, נסיך נסאו-אוטוויילר, וקרל ירש את המחוזות של נסאו-אוטוויילר, נסאו-אידשטיין ונאסאו-זארבריקן.
ב-21 ביוני 1775 מת קרל בביבריך, ובמקומו עלה לשלטון בנו קרל וילהלם, נסיך נסאו-אוזינגן.
רוסטוב
רוסטוב (ברוסית: Росто́в, בנורדית עתיקה: Rostofa) היא אחת הערים העתיקות ביותר ברוסיה ומרכז תיירות חשוב בערי "טבעת הזהב של רוסיה". היא שוכנת לחופי אגם נרו במחוז ירוסלבל. אוכלוסייתה מונה 31,792 נפש.
אלי ביתאן
קריירה
בשנת 2007 התחיל לשמש ככתב בעיתון "שעה טובה", תחת העורך הראשי יונתן אינדורסקי. ביתאן כתב תחת שורת שמות-עט: אלי נתיב, מאיר ווסטהיים, קלמן מילר ועוד. באותה שנה עבר להתגורר בתל אביב, ועבד כיועץ תסריט בסרט "המשוטט" של אבישי סיון, ובעבודות כתיבה ועריכה שונות. בשנת 2008–2009 הגיש תוכנית רדיו בתוכנית הצעירים של רשת א' "בראש צעיר".
חמזה בן-עלי
חמזה בן עלי (ערבית: حمزة بن عليّ),(985-???) אחד מבין מפיצי הדת הדרוזית בתחילת דרכה.
אלי ביתאן
קריירה
מאז מאי 2021 מופיעים ביתאן ומנדי גרוזמן בתוכניתו של הקומיקאי שי שטרן בכאן 11, בכתבות קומיות בהן הצמד מכיר לשי שטרן את נבכי החברה החרדית, והוא בתמורה לוקח אותם להכיר את העולם החילוני. השניים ממשיכים עם שי שטרן כבר שלוש עונות. בדצמבר 2022 החל להשתתף באופן קבוע בתוכנית האירוח הסאטירית "מה שתגידו" של כאן 11.
טקדה שינגן
חייו
בשנות ה-70 טקדה שינגן היה הדאימיו היחיד שיכל לעמוד בדרכו של אודה נובנאגה לשליטה ביפן כולה. הוא אף הביס את הצבא של טוקוגאווה איאייסו באחד מהקרבות הקטנים. בשנת 1573, תוך כדי מסע צבאי, הוא חלה ומת במחנה כוחותיו.
יבגני סאבין
בסוף שנת 2015 החל לעבוד כפרזנטור ופרשן בערוץ Match TV. בשנת 2021 הקים את מועדון הכדורגל המקצועני קרסאווה ששיחק בעונת 2021/2022 בליגה הלאומיית השנייה והוא שימש כנשיא הקבוצה.
קריירת משחק
בשנים 2006—2007 שיחק באמקאר פרם שבמדיה הבקיע 6 שערים בעונת 2006 והיה למלך השערים של הקבוצה. באוגוסט 2007 צסק"א מוסקבה התעניינה בו, אך אמקר סירבה לשחררו.
קרולוס פפוליאס
קרולוס פפוליאס (ביוונית: Κάρολος Παπούλιας; 4 ביוני 1929 – 26 בדצמבר 2021) היה פוליטיקאי יווני, נשיא יוון בין השנים 2005–2015.
פונקציית חלוקה (פיזיקה)
הגדרה
כאשר H הוא אופרטור ההמילטוניאן ו- היא העקבה.
ריימונד אוסוואלד קפראטה
החיפוש ברמת הכובש
ב-15 בנובמבר 1943, בעצם ימי מלחמת העולם השנייה, בעת שרבבות מבני היישוב התגייסו לצבא הבריטי, נתגלו בבדיקה אקראית באוטובוס שערכו חיילים בריטים, שני מקלעים ארוזים בשק על גג האוטובוס. איש מיושבי האוטובוס לא הודה כי הנשק שייך לו. חשדם של הבריטים נפל על שני צעירים תושבי קיבוץ רמת הכובש (שאמנם היו חברי הפלמ"ח והנשק היה שלהם) והם נלקחו למעצר. הבריטים החליטו לערוך חיפוש בקיבוצם של השניים, ועוד באותו יום הקיפו כוחות צבא ומשטרה את הקיבוץ. למחרת בבוקר ב-16 בנובמבר נכנסו כ-300 אנשי צבא ומשטרה בעשרות כלי רכב לקיבוץ. בראש מבצע החיפוש עמד ריימונד קפראטה. במקביל הקיפו כוחות צבא רבים את הקיבוץ מבחוץ ומעליו חגו מטוסי סיור. התואנה לעריכת החיפוש הייתה חשד להמצאם של עריקים פולנים מצבא אנדרס בקיבוץ, ואמנם להוכחת טענתם הביאו הבריטים כמה קצינים ואנשי משטרה צבאית פולנית "לשם זיהוי העריקים". לאחר שנוכחו הפולנים לדעת כי הובאו לקיבוץ באמתלת שווא, קמו וחמקו מן המקום.
הגברים שבקיבוץ רוכזו במכלאות מוקפות תיל בחצר הקיבוץ. במהלך החיפוש נגרם נזק רב למבנים ולרכוש. חברות הקיבוץ רגמו את הבריטים באבנים וחפצים. בחיפוש לא נתגלה נשק, פרט למספר רימוני סרק. קפראטה דרש להסגיר לידי הבריטים עשרים אנשי פלמ"ח. מוכתר הקיבוץ סירב וקפראטה הורה לאנשיו להעלות בכוח עצירים מן המכלאות לכלי הרכב. פרצה תגרה המונית שבמהלכה עצרו הבריטים 35 איש ופצעו 14 אנשים, בכללם שניים שנפצעו מיריות שירה קפראטה באקדחו. אחד הפצועים, שנפגע ממכת אלה בראשו, מת לאחר מכן מפצעיו.
המוזיאון לתולדות האמנות (וינה)
האוסף
המוזיאון כולל חמישה אגפים: אגף המזרח הקרוב ומצרים העתיקה; אגף עתיקות יוון ורומי; אגף פיסול וכלים אמנותיים; אגף מטבעות; והאגף המרכזי של הציורים, בו יצירות חשובות מימי הביניים ועד המאה ה-18. באגף זה האוסף הגדול ביותר בעולם של יצירות פיטר ברויגל האב וכן יצירות של אמנים נוספים כגון פטר פאול רובנס, רמברנדט ואחרים.
פשוט נהדרת
לאורך השנים זכתה הסדרה בפרסים הן בממלכה המאוחדת והן מחוצה לה. ב-1993 הוענק לה פרס באפט"א בקטגוריית הסדרה הקומית הטובה ביותר וב-1994 זכה הפרק "Hospital" בפרס אמי הבין-לאומי. ג'ואנה למליי זכתה ב-1993 וב-1995 בפרס באפט"א בקטגוריית ההופעה הקומית הטובה ביותר, וכן בפרס הקומדיה הבריטית לשנת 1993 בקטגוריית השחקנית הטובה ביותר. התסריט זיכה את ג'ניפר סונדרס בפרס גילדת התסריטאים הבריטית לשנת 1993 בקטגוריית קומדיות המצבים.
בשנת 2016, יצא לאקרנים סרט המשך לסדרה.
מצפה יוסף
התצפית
המקום צופה גם על עמק המכמתת ועמק בית דג'ן, על הרי מזרח השומרון כולל אזור אלון מורה והר כביר, חוות סקאלי, איתמר וגבעות איתמר, עלי, ועוד.
פרשת הולילנד
חקירת החשדות לשוחד וכתב האישום
ב-5 בינואר 2012 הגישה פרקליטות המדינה לבית המשפט המחוזי בתל אביב כתב אישום נגד 13 נאשמים (ושלוש חברות) בפרשה זו בגין מתן או קבלת שוחד, ובהם ראש הממשלה וראש העיר לשעבר אהוד אולמרט, יזמי הולילנד - הלל צ'רני ואביגדור קלנר, הבעלים לשעבר של חברת המלח שבאותם ימים שימש כסגן יו"ר בנק הפועלים - דני דנקנר, המתווך לשוחד - מאיר רבין ששימש יד ימינו של עד המדינה שמואל דכנר והשאר - מקבלי השוחד ביניהם מהנדס עיריית ירושלים לשעבר אורי שטרית, ראש עיריית ירושלים הקודם אורי לופוליאנסקי, ראש לשכתו לשעבר של אולמרט שולה זקן ויעקב אפרתי, שעמד בראש מינהל מקרקעי ישראל.
יוסף ענבר
הישגו הבולט הוא ביטול הסכם ה"פיפטי פיפטי" בכל מוסדות הספורט, שהיה הסדר של פשרה שהיה נהוג בין "מכבי" ל"הפועל".
קלמנט מאוחריד
לאחר קבלת הנצרות ב-865, טקסי הדת בבולגריה נוהלו ביוונית על ידי כמרים שנשלחו מהאימפריה הביזנטית. בעקבות חששו מגדילת ההשפעה הביזנטית והיחלשות המדינה ועל מנת לשמר את העצמאות והיציבות הפוליטיות של בולגריה, בוריס תמך באימוץ השפה הסלאבית הכנסייתית העתיקה בטקסים הדתיים. כאשר השקפתו בנושא גובשה, בוריס פעל לייסודם של שני בתי ספר לספרות (אקדמיות), בהם ילמדו את השפה הסלאבית הכנסייתית. בית הספר הראשון נוסד בעיר הבירה, פליסקה, והשני באזור קוטמיצ'ביצה (כיום במערב רפובליקת מקדוניה ומזרח אלבניה).
מרתה ארחריץ'
קריירה מקצועית
ב־2016 הופיעה בפרומס וביצעה את הקונצ'רטו מס' 1 לפסנתר של ליסט, בניצוחו של דניאל בארנבוים. בגרדיאן נכתב: "זו הייתה הופעה בלתי נשכחת. ארחריץ' חגגה את יום הולדתה ה-75 ביוני השנה, אך לא נראה שהעובדה הזו הגיעה לאצבעות שלה. נגינתה עודנה מסחררת, מדויקת להחריד כפי שהייתה תמיד; היכולת שלה לטוות חוטי מלודיה נותרה ייחודית. זהו ללא ספק וללא בושה ליסט במלא הדרו, מעט מיושן לעיתים, ופעמים אף וולגרי, אך בקונצ'רטו הזה יותר מכולם, עם בארנבוים והתזמורת שעוקבים אחרי כל תזוזה ושינוי, כל האצה קטנה וכל רגע של הרהור מלא הבעה, זה לחלוטין הולם."
ניסוי בנדורה
חלק שני
לאחר שסיימו, הוכנסה כל הכיתה (כל ארבע הקבוצות), לתוך חדר שבו הייתה הבובה שהופיעה בסרט, בנדורה ביקש מהם לעשות את מה שראו בסרט.
דוד הלפרין
במקומו של דוד הלפרין בחרה הקהילה היהודית של בוקרשט את עויזר מנדל, מברלאד, כדי שישמש כממלא מקום.
תיאודורוס פאפאלוקאס
הקריירה
ב-13 באוגוסט 2011 חתם פאפאלוקאס במכבי תל אביב. במכבי מיעט פאפאלוקאס לשחק, והיו אף שהגדירו את עונתו בתל אביב כמשפילה ומבזה את אחד השחקנים הגדולים בכדורסל האירופאי.
אמין אגלרוב
ביוגרפיה
אמין אגלרוב נולד ב-12 בדצמבר 1979 בבאקו. אביו הוא איש עסקים ארז אגלרוב. ב-1983 עבר למוסקבה עם הוריו. משנת 1994 עד 2001 חי בארצות הברית.
קריירה מוזיקלית
ב-27 במאי 2012 שימש כאורח מיוחד בתחרות הבינלאומית "אירוויזיון 2012" בבאקו.
אביגדור משאלי
תקופת כהונתו כעו"ד
בשנת 1983 - טרם מינויו כשופט - כיהן כחבר בוועדת החקירה הממלכתית לחקירת אירועי כפר שלם.
תקופת כהונתו כשופט
בין השנים 1984–2002 כיהן כשופט מחוזי, תחילה בבית המשפט המחוזי במחוז הצפון ומאז 1996 כשופט בית המשפט המחוזי בתל אביב-יפו. הוא שימש דן יחיד, ראש הרכב ערעורים אזרחיים ופליליים, ראש הרכב פשעים חמורים ובהרכב ערעורי בית המשפט למשפחה. אף במהלך עבודתו כשופט מילא שורה של תפקידים ציבוריים בהתנדבות: חבר הנהלת תנועת ארץ ישראל הטובה, חבר נציגות השופטים בישראל, חבר דירקטוריון קרן השתלמות לשופטים.
בד בבד עם עבודתו השיפוטית כיהן בשנים 1990–1992 כמרצה למשפטים באוניברסיטת חיפה ומשך כ-6 שנים שימש כמרצה לדיני עונשין בקורס קציני משטרה בשפרעם. כמו כן הרצה בפני פורומים שונים, כגון פקידי סעד במחוז הצפון, קורסים שונים של המשטרה, המועצה הלאומית לקידום ערכי שלטון החוק והדמוקרטיה ועוד. משאלי כיהן כ-5 שנים כיו"ר ועדה בבחינות התמחות של לשכת עוה"ד. משך שנות כהונתו כשופט מחוזי דן ופסק במשפטים רבים שחלקם זכה להד תקשורתי נרחב, ביניהם משפטים של חברי כנופיית מע"צ.
מרינה תל אביב
היסטוריה
בשנת 2010 עברה המרינה שיפוץ מקיף בתחום היבשתי (תשתיות חשמל ומים) ובתחום הימי (החלפת רציפים ותשתיות ימיות לעגינה). במרינה הותקנו רציפים צפים וכן מערכות ונקודות חשמל חדשות זמינות וחסכוניות. שובר הגלים שופץ למניעת כניסת גלים בסערות ועל גביו נבנתה טיילת חדשה לרווחת התושבים והתיירים הרבים המגיעים לאזור.
התחנה המרכזית של אשדוד
התחנה נפתחה בשנת 1997 כקניון על שטח של כ-20,000 מ"ר.
ארכיון הויולה הבינלאומי על שם פרימרוז
ארכיון הויולה הבינלאומי על שם פרימרוז (מאנגלית:Primrose International Viola Archive או בקיצור PIVA) הוא הארכיון הרשמי של אגודת הויולה הבינלאומית ואגודת הויולה האמריקאית.
היסטוריה
החל משנת 2005 הארכיון והאוניברסיטה נותנים חסות לפסטיבל ולתחרות הבינלאומית בויולה על שם פרימרוז.
שרה זדרציל
באיירן מינכן
ב-10 ביוני 2020 חתמה זדרציל בבאיירן מינכן מהבונדסליגה לנשים, וב-6 בספטמבר ערכה את הופעת הבכורה שלה במועדון, בניצחון 6:0 על זאנד.
בעונת 21–2021 זכתה הקשרית באליפות הבונדסליגה יחד עם באיירן.
נבחרות בוגרות
במרץ 2016 סייעה לנבחרתה לזכות בגביע קפריסין לנבחרות כדורגל נשים, כשהיא מבקיעה שער בודד במהלך הטורניר.
אירפאן קאן
חייו האישיים ומותו
קאן נפטר ב-29 באפריל 2020, עקב סיבוכים במחלת הסרטן ממנה סבל במשך שנתיים, בבית חולים במומבאי.
חיל המדע
פעילות היחידה
בבסיס היחידה ברחובות, נוסף על מחקר בסוגים שונים של חומרי נפץ, נעשה מחקר בפיתוח טילים ורקטות. כך לדוגמה פותח ה"כלב" — עגלה עמוסה חומרי נפץ שנווטה באמצעות רדיו, על ידי הפיזיקאי אפרים פריי. כמו כן פותחו אמצעים תת-אדומים ששימשו את אנשי הקומנדו הימי במסגרת מבצע טיבוע הספינה המצרית "האמיר פארוק". קבוצות של כימאים עבדו על חומרי נפץ שכללו פיתוח של פצצות תאורה ופצצות תבערה.
זאק לידיי
אולימפיה מילאנו (2020/2021)
ביולי 2020 ניצל לידיי את סעיף היציאה בחוזהו עם ז'לגיריס קובנה וחתם לשנתיים באולימפיה מילאנו מליגת העל האיטלקית והיורוליג, אותה מאמן אטורה מסינה. במשחק הראשון של שלב ההצלבה של היורוליג מול באיירן מינכן קלע לידיי את סל הניצחון. ב-5 ביולי 2021 שוחרר לידיי מהקבוצה.
בתי הכנסת הספרדיים
ייסוד בתי הכנסת
על אף שכיום מדובר במתחם אחד ומחובר, במקור נבנה כל בית כנסת בנפרד וכלל כניסה נפרדת. בית הכנסת הראשון היה בית הכנסת רבן יוחנן בן זכאי, אולם ישנם מקורות סותרים בדבר שנת הקמתו המדויקת. עם זאת, נראה שייסודו כרוך בסגירת "בית הכנסת של ירושלים", הוא בית כנסת הרמב"ן, שנסגר בשנות ה-80 של המאה ה-16. כך או כך, בראשית המאה ה-17 עוד לא הסתיימה בנייתו, בשל אילוצי תקציב. גם מועד ייסודו של בית כנסת אליהו הנביא לא ידוע. הוא נקרא "קהל תלמוד תורה" ומכך ניתן להבין ששימש בתחילה כתלמוד תורה. ייתכן כי מלכתחילה הוא נספח לבית כנסת ריב"ז, וכשלא הספיק המקום למתפללים הרבים, הוסב חדר הלימוד לבית כנסת. על פי דעה אחרת, היו אלה דווקא האשכנזים שהסבו את התלמוד תורה לבית כנסת, וזאת לאחר עליית תלמידי הגר"א שנצרכו למקום תפילה עד לבניית בית הכנסת החורבה. מסיבה זו משמש עד היום בית הכנסת אליהו הנביא כבית כנסת אשכנזי לכל דבר. על רקע פעילות ועד פקידי קושטא והציפייה המשיחית במחצית הראשונה של המאה ה-18, גבר זרם העולים הספרדים, ובתי הכנסת הוותיקים לא הספיקו עוד למתפללים הרבים. ב-1733 הוכשר בית הכנסת האמצעי, שייתכן כי שימש לפני כן כעזרת הנשים של בית כנסת ריב"ז. ב-1753 נחנך בית הכנסת האחרון מבין הארבעה, הוא בית הכנסת האיסטנבולי.
בית הכנסת יוחנן בן זכאי
כאמור לעיל, בבית הכנסת מתקיים טקס הכתרתו של הרב הראשי הספרדי, במהלכו מלבישים אותו בגדים מיוחדים שמיובאים מטורקיה.
בית הכנסת האיסטנבולי
מבנה בית הכנסת ייחודי משתי בחינות: כיום מתנהל בבית הכנסת מניין לתפילות בנוסח הספרדים והפורטוגזים.
מרדוך סטיוארט, דוכס אולבני
מרדוך סטיוארט, דוכס אולבני (באנגלית: Murdoch Stewart, Duke of Albany; 1362 – 24 במאי 1425) כיהן כמושל סקוטלנד בין השנים 1420–1424.
קורות חיים
מרדוך ובנו אלכסנדר נשפטו למחרת היום בפני אותו חבר מושבעים ששפט את וולטר, הוכרזו כבוגדים והוצאו להורג על גבעת הידינג הסמוכה לטירת סטירלינג. במשפט נקבע כי כל תאריו של מרדוך ישללו ממנו וממשפחתו.
גרשון בקון
פעילות בישראל ומחוצה לה
בשנים 1998–2001 שימש כראש המחלקה.
גריגורי דנילבסקי
הפעילות הספרותית
סדרת ספריו ההיסטוריים התחילה עם הנובלה "פוטיומקין על הדנובה" (1878). הרומן "מירוביץ'" דן בגורל הטרגי של הצאר-ילד המודח, איוואן אנטונוביץ' ועל הניסיון הכושל של הלוטננט ואסילי מירוביץ' לשחרר אותו מן המבצר שליסלבורג. הספר נאסר לפרסום על ידי הצנזורה למשך ארבע שנים והורשה להופיע רק בשנת 1879 כשעורר סנסציה. לדעתה של החוקרת איזבל פלורנס הפגוד זה היה הרומן הטוב ביותר של דנילבסקי, על אף החופשיות הרבה מדי שבה תיאר את הווי התקופה ההיסטורית. ב-1880 פרסם את "מסע להודו בימי פיוטר" (נה אינדיו פרי פטרה), ב-1883 את "הנסיכה טרקנובה" - על אישה טענה שהיא בתה של הקיסרית יליזבטה, "מוסקבה השרופה" ("סוז'ז'ננאיה מוסקבה" ) (1886) על פלישת נפוליאון לרוסיה בשנת 1812, "השנה השחורה" (צ'ורני גוד") (1888) על המרד של ימליאן פוגצ'וב ושורה של סיפורים קצרים. לדברי ד. מירסקי רומנים אלה היו "אופנתיים ביותר" והתקבלו יפה על ידי הציבור הפחות מתוחכם, בעוד אנשי האליטה המתקדמת התייחסו אליהם בזלזול. "מוסקבה השרופה " דורגה כפחות מוצלח, במיוחד כשנמצא בתחרות לא לעניין עם "מלחמה ושלום של לב טולסטוי. עם זאת, לפי דן אונגוריאנו, "על אף חוסר השלמות הקונצפטואלית והאמנותית, הרומנים של דנילבסקי נשארים בין מיטב הפרוזה ההיסטורית של תקופתו"
ריצ'רד פלנטג'נט, דוכס יורק
מנהיג האופוזיציה בחצר המלך
חולשת השלטון המרכזי, שחיתות האצולה וההפסדים בצרפת עוררו זעם ציבורי. ביוני 1450 פרץ מרד עממי אלים בהובלתו של ג'ק קייד שהחל בקנט וסאסקס והתקדם עד ללונדון, שם רצחו ההמונים את הלורד הראשון של האוצר ואצילים נוספים. המרד אף עורר תביעות מצד בית הנבחרים של אנגליה כנגד המלך, להשבת רכוש שגזלו נאמניו שלא כדין.
Cleopatra
Cleopatra (בעברית: קלאופטרה) הוא שיר באנגלית שנכתב והולחן על ידי לוק ואן בירס, אלן רוי סקוט, שרה לייק ומבוצע על ידי הזמרת האזרית סמירה אפנדי. השיר ייצג את אזרבייג'ן באירוויזיון 2020 ברוטרדם, הולנד.
טולוז (כדורגל)
היסטוריה
אגודת הכדורגל בטולוז הוקמה מחדש ב-25 במאי 1970, תחת השם "יוניון ספורטיב טולוז", ועל מנת להרכיב סגל שחקנים לקחה את שחקני הנוער משתי קבוצות אזוריות קטנות, גסקון ומרמוז-בונפואה. הקבוצה החלה לשחק בליגה הצרפתית השנייה בעונת 1970–1971, כאשר שיחקה בצבעים אדום ולבן. ב-1977, הקבוצה החזירה לעצמה מחדש את שמה המקורי, ואימצה צבעי מדים חדשים - סגול ולבן. תוך זמן קצר, המועדון הצליח להתבסס כמועדון טוב, ובשנת 1982, העפיל לליגה הצרפתית הראשונה. בעונת 1986–1987 טולוז העפילה לראשונה לגביע אופ"א ואפילו רשמה הצלחה אדירה לאחר שגברה בדו-קרב בעיטות עונשין על נאפולי החזקה, בה שיחק דייגו מראדונה בסיבוב הראשון. טולוז הפסידה בסיבוב השני לספרטק מוסקבה והודחה מהטורניר. בעונת 1986–1987, הקבוצה השיגה את הישג השיא שלה, מקום שלישי בליגה הצרפתית הראשונה. בעונה שלאחר מכן טולוז השתתפה שוב בגביע אופ"א. בסיבוב הראשון טולוז ניצחה את פאניוניוס ובסיבוב השני טולוז הפסידה לבאייר לברקוזן.
מוניקה בלוצ'י
ביוגרפיה
בלוצ'י נולדה בצ'יטה די קסטלו שבאומבריה, איטליה, הוריה הם ציירת בשם מריה גוסטינלי, ובעל חברת הובלות בשם לואיג'י בלוצ'י.
מתמיר
מתמיר הוא אטום, או קבוצה של אטומים, המחליף אטום מימן בשרשרת הפחמנים הראשית של פחמימנים. תכונותיו של הפחמימן נקבעות לא רק לפי מספר אטומי הפחמן בשרשרת הראשית שלו ומספר אטומי המימן המחוברים אליהם בקשר קוולנטי, אלא גם לפי סוגי המתמירים הקשורים לאותה שרשרת. קיימות קבוצות פונקציונליות רבות שיכולות לשמש כמתמירים, ועל כן מספר הפחמימנים האפשריים הוא גדול מאוד.
דוגמאות
מיקומו והרכבו של המתמיר במולקולות ארומטיות ישפיע באופן ניכר על תכונותיה של המולקולה, משום שהאלקטרונים שהוא תורם או מושך יקבעו את פיזור האלקטרונים בתוכה, כלומר את הרזוננס הכימי שלה. בנזן היא מולקולה ארומטית ללא מתמירים. הופעתו של מתמיר כלשהו במולקולת בנזן ישנה את תכונותיה ואת שמה. כך למשל, כשבנזן מכיל מתמיר OH אז המולקולה נקראת פנול, ואם הפנול מכיל גם כלוריד בתור מתמיר אז המולקולה תיקרא כלורופנול. שמה המלא של המולקולה יקבע לפי המיקום היחסי בין המתמירים; באיור מוצגת מולקולת 2-כלורופנול.
ג'ון בראון
התחלת התנגדותו הפעילה לעבדות
בראון עבר למדינת ניו יורק לעיירת השחורים נורת' אלבה, בשנת 1849. הקהילה הוקמה כאשר מתנגד לעבדות בשם גריט סמית' תרם 486 קמ"ר מרכושו בהרי אדירונדק למשפחות שחורות, שהיו מעוניינות בעיבוד האדמה. רבים מהחקלאים החדשים לא היו בקיאים בעיקרי החקלאות, ובראון סייע להם בכך ולימדם חקלאות. היה זה דבר יוצא דופן באותה תקופה, שאדם לבן יתחבר עם קהילה שחורה.
הפשיטה על הרפר'ס פֵרִי
ב-16 באוקטובר 1859 הוביל בראון 18 אנשים בפשיטה על נשקייה צבאית פדרלית בהרפר'ס פֵרִי, וירג'יניה. בכוונתו הייתה להשתמש בנשק על מנת לחמש צבא של אלף מאה עבדים מקומיים, כשאז יוביל אותם דרומה ויפתח במהפכה כללית. 18 הפושטים כללו: עבד נמלט, סטודנט במכללה, וכמה שחורים משוחררים, כמו גם שלושה מבניו.
סק הנרי
נעוריו וקריירת הקולג' שלו
בשנה הראשונה שלו בנברסקה, הנרי שיחק ב-33 משחקים ועם ממוצע של 7.5 נקודות, 3.3 ריבאונדים ו-2.7 אסיסטים לכול משחק.
קריירה מקצועית
ב-4 באוגוסט 2015, חתם הנרי על חוזה עם הקבוצה הספרדית סרגוסה באסקט לעונת 16–2015. במהלך אותה עונה, הנרי עזר לסרגוסה להגיע לשמינית גמר היורוקאפ.
שמעון וילנאי
קורות חייו
וילנאי נשוי ואב לשלושה. בתו היא העיתונאית והמגישה אורלי וילנאי.
שימג
היסטוריה
בעיר נמצאו ממצאים מתקופת הברונזה, בהם כדים וגרזן אבן. היום נמצא במקום מוזיאון, שמשמר ממצאים אלה. בתקופת האימפריה הרומית היה האזור מיושב, ובאזור נמצאו שרידי מחנה צבאי ובנייני מגורים.
הבנק המרכזי של מצרים
הבנק המרכזי של מצרים (בערבית: البنك المركزي المصري; באנגלית: Central Bank of Egypt; ראשי תיבות: CBE) נוסד ב-1961 ומפקח על המדיניות המוניטרית במצרים. נגיד הבנק הנוכחי הוא טארק עאמר.
וריד הזרוע והראש
מלבד וריד הצוואר הפנימי והווריד התת-בריחי, מתנקזים אל וריד הזרוע והראש וריד החוליות, המתנקז אליו מיד בראשיתו, וריד החזה הפנימי, המתנקז אליו מלמטה, ווריד התריס התחתון, המתנקז אליו מלמעלה. בנוסף, הווריד הבין-צלעי העליון השמאלי מתנקז אל וריד הזרוע והראש השמאלי.
ניסויים בבעלי חיים בתעשיית הקוסמטיקה
הגדרה
השימוש בניסויים בבעלי חיים בפיתוחם של מוצרים קוסמטיים כולל ניסוי של מוצר מוגמר או של מרכיבים ממנו על בעלי חיים, למשל ארנבים ועכברים וגם חיות בית כולל כלבים וחתולים. במקרים רבים מנסים את המוצר או החומרים על רקמות ריריות כמו עיניים, אף ופה, וכן איברים פנימיים הנחשפים במהלך הניסוי, על מנת לבדוק האם הם גורמים לתגובות אלרגיות או אחרות.
שימוש מחדש בנתונים מניסויים קודמים לרוב אינו מקובל בתעשיית הקוסמטיקה.
איסורים באיחוד האירופאי
ניסויים בבעלי חיים בתעשיית הקוסמטיקה אסורים בהולנד, בבלגיה ובממלכה המאוחדת, וב-2002, אחרי 13 שנים של דיונים, האיחוד האירופאי הסכים לערוך איסור כמעט טוטאלי על מכירת מוצרים קוסמטיים שנוסו על בעלי חיים ברחבי האיחוד החל משנת 2009, ולאסור על כל הניסויים בבעלי חיים הקשורים בקוסמטיקה.
מייק ששבסקי
הפריצה בדיוק
ב-16 בנובמבר 2011 במשחק חגיגי שנערך במדיסון סקוור גארדן ניצחה קבוצתו דיוק, את מישיגן סטייט, במשחק זה ניצח ששבסקי בפעם ה-903 בקריירה, ובכך היה לשיאן הניצחונות בכל הזמנים בדרג הבכיר של כדורסל המכללות בארצות הברית, הוא חלף על פני מורו משכבר הימים בוב נייט, שנכח באולם, שלו 902 ניצחונות בקנה.